
 6.3.2019
 BG
 Официален вестник на Европейския съюз
 L 65/1
 РЕГЛАМЕНТ ЗА ИЗПЪЛНЕНИЕ (ЕС) 2019/366 НА КОМИСИЯТА
 от 5 март 2019 година
 за изменение на приложение I към Регламент (ЕС) No 605/2010 по отношение на списъка на третите страни или частите от тях, от които е разрешено въвеждането в Европейския съюз на пратки сурово мляко, млечни продукти, коластра и продукти от коластра
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея и точка 4 и член 9, параграф 4 от нея,
 като взе предвид Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (2), и по-специално член 11, параграф 1 от него,
 като има предвид, че:
 (1)
 С Регламент (ЕС) No 605/2010 на Комисията (3) се определят здравните и ветеринарно-санитарните условия и условията за ветеринарно сертифициране при въвеждането в Съюза на пратки сурово мляко, млечни продукти, коластра и продукти от коластра и се установява списъкът на третите страни, от които е разрешено въвеждането на такива пратки в Съюза.
 (2)
 В приложение I към Регламент (ЕС) No 605/2010 е установен списък на третите страни или частите от тях, от които е разрешено въвеждането в Съюза на пратки сурово мляко, млечни продукти, коластра и продукти от коластра, и е посочено какъв вид обработка се изисква за тези стоки.
 (3)
 Япония отправи искане до Комисията за разрешение за износ за Съюза на сурово мляко, млечни продукти, коластра и продукти от коластра без специална обработка. От гледна точка на здравеопазването на животните Япония е трета държава, включена в списъците на Световна организация по здравеопазване на животните като свободна от шап, в която не се прилага ваксинация, и съответно отговаря на ветеринарно-санитарните изисквания за внос в Съюза.
 (4)
 Наскоро Комисията извърши ветеринарни проверки в Япония. Те показаха, че компетентният орган на Япония предоставя задоволителни гаранции по отношение на изпълнението на ветеринарно-санитарните изисквания за внос, предвидени в Директива 2002/99/ЕО.
 (5)
 С оглед на задоволителните гаранции, предоставени от компетентния орган на Япония, и на благоприятната ветеринарно-санитарна обстановка по отношение на болестта шап в Япония е уместно Япония да бъде включена в приложение I към Регламент (ЕС) No 605/2010. Добавянето ѝ в списъка в приложение I не следва да засяга задълженията, произтичащи от други разпоредби на законодателството на Съюза относно вноса и пускането на пазара в Съюза на продукти от животински произход, по-специално разпоредбите относно включването на предприятия в списъците съгласно член 12 от Регламент (ЕО) No 854/2004.
 (6)
 Поради това Регламент (ЕС) No 605/2010 следва да бъде съответно изменен.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и